**Gyúró Község Önkormányzat Képviselő-testületének 4/2016.(II.11.) önkormányzati rendelete**

**A hulladékgazdálkodási közszolgáltatásról**

Gyúró Község Önkormányzat Képviselő-testülete a hulladékról szóló 2012. évi CLXXXV. törvény 88. § (4) bekezdés a), b), d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 19. pontja szerinti feladatkörében eljárva a következőket rendeli el:

1. **A rendelet hatálya**

**1.   §** (1) A rendelet hatálya az Gyúró Község közigazgatási területén lévő beépített ingatlanokra és azok ingatlanhasználóira (a továbbiakban: ingatlanhasználó) terjed ki.

(2) Nem terjed ki a hulladékgazdálkodási közszolgáltatás igénybevételi kötelezettsége a beépítetlen ingatlanokra.

**2.     A hulladékgazdálkodási közszolgáltatás ellátásának rendje és módja**

**2. §** (1) Gyúró Község Önkormányzata (a továbbiakban: Önkormányzat) e rendeletben foglaltak szerint hulladékgazdálkodási közszolgáltatást (a továbbiakban: közszolgáltatás) szervez és tart fenn.

(2) Az Önkormányzat a hulladékgazdálkodási közszolgáltatás ellátásáról a Közép-Duna Vidéke Hulladékgazdálkodási Önkormányzati Társulás (székhelye: 8154 Polgárdi, Batthyány út 132.; a továbbiakban: Társulás) útján gondoskodik.

(3) A Társulás gyakorolja a közszolgáltató kiválasztásának jogát, így a települési hulladékkal kapcsolatos tevékenység ellátásáról közszolgáltatási szerződésben állapodik meg, amely tartalmazza a közszolgáltatás megnevezését, minőségi ismérveit, a teljesítésének területi kiterjedését, a közszolgáltatás megkezdésének időpontját és időtartamát, valamint annak rögzítését, hogy a közszolgáltató vállalta a közszolgáltatás teljesítését.

(4) Gyúró Község Város közigazgatási területén a települési hulladékkal kapcsolatos kötelező helyi közszolgáltatás teljesítésére a Társulás által kiválasztott, kizárólagosan jogosult közszolgáltató (a továbbiakban: Közszolgáltató) a Depónia Hulladékkezelő és Település Tisztasági Nonprofit Kft., kijelölt Közszolgáltató és aVelence- tavi Hulladékgazdálkodási Nonprofit Kft.

(5) A közszolgáltatás kiterjed a települési hulladék rendszeres gyűjtésére, elszállítására, ártalmatlanítására és kezelésére az alábbi tartalommal:

a)     az elkülönített hulladékgyűjtés keretében az ingatlanhasználó által összegyűjtött, biológiailag lebomló vegyes hulladéknak az erre szolgáló gyűjtőedényben, heti egy alkalommal történő átvételére és elszállítására;

b)    az elkülönített hulladékgyűjtés keretében az ingatlanhasználó által – az a) pontban említett gyűjtőedénytől elkülönítetten, külön gyűjtőedényben – szelektíven gyűjtött újrahasznosítható hulladék (műanyag, Tetra-Pak, fém, porcelán, papír) kéthetente, házhoz menő rendszerben történő begyűjtésére;

c)     az elkülönített hulladékgyűjtés keretében az ingatlanhasználó által szelektíven gyűjtött, újrahasznosítható üveg hulladéknak a hulladékgyűjtő pontra kihelyezett konténerben történő begyűjtésére és szükség szerinti időpontban történő elszállítására;

d)    házhoz menő lomtalanítás keretében évi egy alkalommal, az ingatlanhasználóval egyeztetett időpontban a háztartásban keletkezett, feleslegessé vált használati tárgyak, eszközök, bútorok elszállítására;

e)     a külön megállapodás keretében üzemeltetett hulladékgyűjtő udvarból az összegyűjtött hulladékok szükség szerinti időpontban történő rendszeres elszállítására;

f)     az a)-e) pontokban foglaltak szerint begyűjtött és elszállított települési hulladék elhelyezésére, kezelésére és ártalmatlanítására.

(6) A hulladékgazdálkodási tevékenység ellátásához kijelölt hulladékgazdálkodási létesítmény a Székesfehérvár-Csala Pénzverővölgy hulladéklerakó.

**3.     A közszolgáltatás igénybevételének módja és feltételei, a közszolgáltatási szerződés egyes tartalmi elemei**

**3. §** (1) Az ingatlanhasználó és a Közszolgáltató közötti jogviszony – amely alapján a Közszolgáltató által biztosított közszolgáltatást az ingatlanhasználó igénybe veszi – kezdő időpontja az a nap, amikor a Közszolgáltató a közszolgáltatás teljesítésének megkezdéséről és lényeges feltételeiről az ingatlanhasználót írásban értesítette vagy – ennek hiányában – amikortól a közszolgáltatás igénybe vételének lehetősége az ingatlanhasználó számára rendelkezésre áll.

(2)     A Közszolgáltató és a természetes személy ingatlanhasználó a közszolgáltatás igénybe vételére nem köteles írásban közszolgáltatási szerződést kötni egymással. A szerződés megkötésének elmaradása vagy későbbi megkötése azonban nem befolyásolja a közszolgáltatás (1) bekezdésben említett – szerződéskötéstől független – kezdő időpontját. A szerződéskötés bármilyen okból történő elmaradása nem mentesíti az ingatlanhasználót a közszolgáltatás kötelező igénybevétele és a díjfizetés teljesítése alól.

(3)    A közszolgáltatási szerződés tartalmazza különösen:

a)    a Közszolgáltató megnevezését, székhelyét, telephelyét, adószámát, számlavezető pénzintézetének nevét, számlaszámát, környezetvédelmi azonosító adatait;

b)    a közszolgáltatást igénybe vevő ingatlanhasználó adatait;

c)    a közszolgáltatási hely címét;

d)    a közszolgáltatáshoz igénybe vett hulladékgyűjtő edény űrmértékét, darabszámát, típusát;

e)    a közszolgáltatás díját.

**4.   §** (1) A közszolgáltatás feltételeiben bekövetkező változásokról a Közszolgáltató az ingatlanhasználót – a változás bekövetkezése előtt legalább 15 nappal – értesíti.

(2)    A hulladék gyűjtésének, elszállításának e rendelet és a közszolgáltatási szerződés alapján meghatározott rendjét – az ingatlanhasználónál keletkező hulladékmennyiség figyelembevételével – a Közszolgáltató határozza meg és arról az ingatlanhasználót írásban értesíti.

**4. A Közszolgáltató jogai és kötelezettségei**

**5.   §** (1) A Közszolgáltató az e rendeletben előírt szabályok szerint a rendelet hatálya alá tartozó ingatlanokon keletkezett hulladékot rendszeresen elszállítja.

(2)    A közszolgáltatásért fizetendő közszolgáltatási díjat a Közszolgáltató negyedévente utólag számlázza ki az ingatlanhasználó részére.

(3)    Az ingatlanhasználó a közszolgáltatási díjat a Közszolgáltató részére közvetlenül vagy az általa megbízott díjbeszedő útján – a teljesített közszolgáltatás alapján, számla ellenében – a számla kézhezvételétől számított 15 napon belül köteles megfizetni.

(4)      A közszolgáltatási díjat a Közszolgáltató felé meg kell fizetnie annak az ingatlanhasználónak, akinek a részére a közszolgáltatást a Közszolgáltató felajánlotta, illetve akinek a részére a közszolgáltatás igénybevétele rendelkezésre áll.

(5)      Nem tagadható meg a közszolgáltatási díj megfizetése, ha a Közszolgáltatót a közszolgáltatással kapcsolatos kötelezettségének teljesítésében az időjárás vagy más elháríthatatlan ok akadályozta, és a Közszolgáltató az akadály elhárulását követő munkanapon a kötelezettségét teljesítette.

**6.   §** (1) A Közszolgáltató a gyűjtőedény kiürítését kíméletesen, az elvárható gondossággal köteles végezni.

(2)     A gyűjtőedényben okozott kárt a Közszolgáltató – ha a károkozás neki felróható okból következett be – elsődlegesen a dolog térítésmentes kijavításával orvosolja. A Közszolgáltató a javítási munka időtartamára helyettesítő gyűjtőedényt biztosít. Amennyiben a gyűjtőedény nem javítható, a Közszolgáltató az edényt kicseréli. Ha ez 15 napon belül nem lehetséges, pénzbeli kártérítést köteles fizetni. Ha a károkozás nem róható fel a Közszolgáltatónak, a használhatatlanná vált gyűjtőedény javítása, pótlása, illetve cseréje az ingatlanhasználót terheli.

**7.   §** (1) A Közszolgáltató jogosult a közszolgáltatást kötelezően igénybevevő ingatlanhasználókról a közszolgáltatással összefüggésben nyilvántartást vezetni.

(2) Az adatkezelés célja a közszolgáltatást igénybe vevő vagy annak igénybe vételére kötelezett ingatlanhasználó személyének megállapításához, a közszolgáltatási díj behajtásához, valamint a közszolgáltatás kötelező igénybevételének szüneteltetéséhez szükséges adatbázis létrehozása és működtetése. A Közszolgáltató a személyes adatok kezelésére csak a közszolgáltatás céljának megvalósulásához szükséges mértékben és ideig jogosult.

(3) A Közszolgáltató a nyilvántartásában a természetes személyek esetében csak a természetes személyazonosító adatokat (név, anyja neve, születési hely, születési idő, lakcím) kezelheti az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően.

(4) A Közszolgáltató a közszolgáltatással összefüggő személyes adatokat csak az ingatlanhasználó azonosítására, jogszabályban előírt adatszolgáltatásra, hatósági ellenőrzések végrehajtásával kapcsolatos feladatok ellátására, számlázásra, postázásra, közszolgáltatási díj-hátralékok behajtására használhatja fel. A díjhátralék megfizetésére történő felszólítás eredménytelensége esetén a (3) bekezdésben meghatározott adatokat a Közszolgáltató a Nemzeti Adó- és Vámhivatalnak – a díjhátralék behajtása érdekében – átadhatja.

(5) A Közszolgáltató köteles gondoskodni az általa kezelt adatok biztonságáról Az adatokat védeni köteles különösen a jogosulatlan hozzáférés, megváltoztatás, nyilvánosságra hozás vagy törlés, illetőleg sérülés vagy megsemmisülés ellen.

(6) A Közszolgáltató nem jogosult az általa kezelt – a közszolgáltatással összefüggő – személyes adatok nyilvánosságra hozatalára.

**5. A hulladékgazdálkodási közszolgáltatás ellátásának rendje, módja, a közszolgáltató és az ingatlanhasználó ezzel összefüggő jogai és kötelezettségei, hulladékgazdálkodási bírság és a gyűjtőedényzet**

**8.§**

1. Az ingatlanhasználó a települési hulladékot „a hulladékgazdálkodási közszolgáltatás végzésének feltételiről” szóló 385/2014.(XII.31.) Kormányrendelet (a továbbiakban: Korm. rendelet) 4.§ (1)-(6) bekezdései és (8)-(9) bekezdései, valamint 5. § (1)-(2) bekezdései, 8. § (2)           bekezdése szerint, és „a települési szilárd és folyékony hulladékkal kapcsolatos közegészségügyi követelményekről” szóló 16/2002. (IV.10.) EüM rendelet (a továbbiakban: EüM rendelet) 4. § (1)-(2) bekezdései, valamint 5. § (1) bekezdésében foglaltak szerint gyűjti.
2. Az ingatlanhasználó köteles *a települési hulladék részét képező elkülönítetten gyűjtött hulladékokat külön gyűjteni.*
3. A papírhulladékokat **olajos, zsíros, vagy egyéb élelmiszerszennyeződéstől mentesen**összehajtogatva és összekötözve kell gyűjteni.
4. **Műanyag/fém gyűjtése**átlátszó zsákban történik.
5. Az ingatlanhasználó a hulladékgazdálkodási közszolgáltatás ellátásáért a Ht. 38. §(2) bekezdésében foglaltak szerint hulladékgazdálkodási közszolgáltatási díjat fizet.
6. A közszolgáltatási díjat az ingatlanhasználó számla ellenében, a határidőn belül, azaz minden negyedév utolsó napjáig negyedévente, utólag köteles megfizetni.
7. A közszolgáltatási díj fizetésének módja:

a) készpénz,

b) csoportos beszedési megbízás,

c) banki átutalás, vagy

d) készpénz-átutalási megbízás.

1. A díjfizetési módot az ingatlanhasználó szabadon választja meg, valamint jogosult a választott fizetési módot változás bejelentési eljárásban megváltoztatni.
2. *A Közszolgáltató szállítóeszközéhez rendszeresített, vegyes hulladék gyűjtésére szolgáló gyűjtőedények megvásárlásáról, pótlásáról, elhelyezéséről és javításáról az ingatlanhasználó gondoskodik.*
3. *A szabvány gyűjtőedényt – igény esetén – a Közszolgáltató bérleti díj ellenében, bérleti szerződés alapján biztosítja az ingatlanhasználónak. Ezen jogviszonyra „a Polgári Törvénykönyvről” szóló 6:331. §-6:341. §-ának szabályai az irányadóak.*
4. A közszolgáltató részére a gyűjtőedényt a szállítást megelőző napon 18 óra és a szállítás napján reggel 6 óra között kell, a közterületre jól látható helyre oly módon kihelyezni hogy, a gyűjtőjárművel megközelíthető legye, a gépjármű, illetve a gyalogos közlekedést ne zavarja. Kivételt képez a Közszolgáltatóval előzetesen egyeztetett szállítást. A kiürített edényeket a szállítás napján a közterületről be kell vinni, a szállítási naptárban megjelölt napokon kívüli időszakban csak a közterület használatra vonatkozó engedély alapján lehet elhelyezni.
5. A hulladék elszállítása céljából kihelyezett gyűjtőedény fedelének – a közterület szennyezésének elkerülése érdekében – zárt állapotban kell lennie. A hulladékot a gyűjtőedényben úgy kell elhelyezni, hogy az edény mozgatásakor a környezetét ne szennyezze, továbbá ürítésekor ne szóródjon, a gépi ürítést ne akadályozza.
6. Ha a gyűjtőedényben olyan nedves hulladékot helyeztek el, amely az edényben összetömörödött vagy befagyott, illetve az edényben lévő hulladékot úgy összepréselték, hogy emiatt az edényt üríteni nem lehet, az ingatlanhasználó a Közszolgáltató felhívására köteles az edényt üríthetővé, illetve használhatóvá tenni.
7. Tilos a gyűjtőedénybe folyékony, mérgező, tűz- és robbanásveszélyes anyagot, állati tetemet, építési-bontási törmeléket vagy egyéb olyan anyagot elhelyezni, amely veszélyeztetheti a begyűjtést, a gépjármű műszaki állapotát, az ürítést végző személyek vagy más személyek életét, testi épségét, egészségét.
8. Amennyiben a Közszolgáltató a hulladékgyűjtő edény azonosításához matricát biztosít, úgy az ingatlan tulajdonosa, használója köteles a hulladékgyűjtő edény azonosítására szolgáló matricát a hulladékgyűjtő edény fedelének külső felületére jól látható helyre felragasztani; annak jó állapotát megőrizni.

**9.§.**

1. A Közszolgáltató a települési hulladék gyűjtése során a Korm. rendelet 6. §-a, 9. § -10. § bekezdései és az EüM rendelet 3. §-a, 4. § (3)-(4) bekezdései szerint köteles eljárni.
2. A Közszolgáltató köteles hulladékgyűjtő naptárt készíteni, valamint azt a honlapján közzétenni.
3. Az Önkormányzat helyben szokásos módon közzéteszi a hulladékgyűjtő naptárat.

**10.§.**

1. A gyűjtőedényben, nem a megfelelően elkülönítetten gyűjtött hulladék elhelyezése esetén, a Közszolgáltató az elkülönített gyűjtés szabályainak megsértését dokumentálja, és az ingatlanhasználót felszólítja az elkülönített gyűjtés szabályainak jövőbeni betartására, valamint a gyűjtőedénybe elhelyezett hulladékot vegyes hulladékként meghatározottak szerint hulladékkezelésre elszállítja.
2. A Közszolgáltató - (1) bekezdésben foglaltaknak megfelelő - felszólítását követően az ingatlanhasználó egy éven belül újabb alkalommal az elkülönített gyűjtés szabályainak az (1) bekezdésben foglalt ismételt megsértése esetén a Közszolgáltató az elkülönített hulladékgyűjtés szabályainak megsértését dokumentálja, a dokumentumokat megküldi a település jegyzője részére, és kezdeményezi a hulladékgazdálkodási bírság kiszabását.
3. A hulladékgazdálkodási bírság kiszabására „a hulladékgazdálkodási bírság mértékéről, valamint kiszabásának és megállapításának módjáról” szóló 271/2001. (XII.21.) Korm. rendelet (a továbbiakban: Bírságról szóló Korm. rendelet) 2. § (2)-(5) bekezdéseiben foglalt szabályokat kell alkalmazni.

**11.§**

1. Az Önkormányzat az elkülönített hulladékgyűjtési rendszer keretében a vegyes hulladéknak:
2. a papír,
3. a fém,
4. a műanyag,
5. az üveg és
6. a zöldhulladék

hulladékfajtáktól elkülönített gyűjtését szervezi meg, amelyről a Közszolgáltató részletes tájékoztatót küld az ingatlan használók részére, valamint a honlapján is közzéteszi.

1. A 6. § (1) bekezdésének a), b), c) pontjában meghatározott hulladékfajták elkülönített gyűjtése házhoz menő gyűjtéssel valósul meg. A 6. § (1) bekezdésének d) pontjában meghatározott hulladékfajta gyűjtése hulladékgyűjtő szigetek útján valósul meg. Az e) pontban meghatározott, az ingatlan használója által nem komposztált hulladékfajták gyűjtésének rendjét, feltételeit az Önkormányzat határozza meg.
2. Az elkülönítetten gyűjtött hulladékot a Közszolgáltató legalább havonta 1 alkalommal köteles elszállítani, kivétel a zöldhulladék.
3. A többlethulladék gyűjtésére a Közszolgáltató által forgalmazott hulladékgyűjtő zsákot, azonosító matricát kell igénybe venni.
4. A Közszolgáltató a lomhulladék gyűjtéséről és elszállításáról évente egy alkalommal gondoskodik.

A közszolgáltatás keretében a Közszolgáltató kizárólag a lakosságnál, a háztartásokban képződött, de a szabványos gyűjtőedényekben el nem helyezhető nagydarabos lomhulladékot szállítja el.

6. A lomtalanítás keretében közterületre nem helyezhető ki:

a) építési és bontási hulladék,

b) veszélyes hulladék,

c) vegyes hulladék,

d) elkülönítetten gyűjthető papír, műanyag- és fémhulladék,

e**)**zöldhulladék**,**

f) ipari, mezőgazdasági vagy szolgáltatási tevékenység során képződött

hulladék.

7. A lomhulladékot az ingatlanhasználó a Közszolgáltató által hirdetmény útján, valamint honlapján előzetesen megjelölt helyen és időben helyezheti ki.

8. A lomhulladékot a közterületen úgy kell elhelyezni, hogy az a jármű és gyalogos forgalmat ne akadályozza, a szállítójármű részére jól megközelíthető legyen, a zöldterületeket és a növényzetet ne károsítsa, és ne járjon baleset vagy károkozás veszélyének előidézésével.

9. Térítésköteles a lomhulladék szállítása évi egy alkalmat, valamint 3 m3-t meghaladóan, vagy közszolgáltatási díj-hátralék fennállásakor.

10. A vegyes hulladékot, a Közszolgáltató a teljes közszolgáltatási területről heti 1 alkalommal szállítja el, a hulladékgyűjtő naptárban megjelölt napokon. A szállítás a hulladékgyűjtő naptárban megjelölt napon történik.

11. A Közszolgáltató az ingatlanhasználónál keletkezett hamut minden év november 01-től, március 31-ig terjedő időszakban, havi egy alkalommal szállítja el.

**12.§**

1. *A vegyes hulladék gyűjtésére szolgáló, választható gyűjtőedények mérete és benne elhelyezhető hulladék súlyhatára:*
2. 60 literes gyűjtőedény, 8 kg,
3. 80 literes gyűjtőedény, 11 kg,
4. 110 literes gyűjtőedény, 15kg,
5. 120 literes gyűjtőedény, 16 kg,
6. 240 literes gyűjtőedény, 33 kg,
7. A Közszolgáltató a Korm. rendelet 7. § -a szerinti formában köteles az ingatlanhasználó számára a gyűjtőedények közti választási lehetőséget biztosítani.
8. Az (1) bekezdés a) pontjában meghatározott gyűjtőedény használata a lakóingatlant egyedül és életvitelszerűen használó természetes személy ingatlanhasználót illeti meg.[1][[1]](http://njt.hu/njtonkorm.php?njtcp=eh7eg2ed7dr2eo1dt0ee5em2cj1bx0bz7ca8ca7ce4cd1i" \l "_ftn_1" \o ")

**10. A közszolgáltatás szüneteltetése**

**13. § (1)**Az ingatlanhasználónak – írásbeli kérelmére – nem kell közszolgáltatási díjat fizetnie azon ingatlan után – ide nem értve az 5.§-ban említett ingatlanok használóit –, amelyben legalább három hónapig senki sem tartózkodik és emiatt azon hulladék sem keletkezik. Ennek feltétele, hogy az ingatlanhasználó a szüneteltetésre vonatkozó írásbeli kérelmét a szüneteltetés megkezdése előtt legalább 30 nappal, annak oka és várható időtartama feltüntetésével és az ok megfelelő igazolásával együtt a Közszolgáltatóhoz eljuttassa.

1. A közszolgáltató a közszolgáltatás szüneteltetését a bejelentést követő negyedévtől kezdi meg a megjelölt határidőig, illetve az újabb változás bejelentéséig.

(3)Szüneteltetés csak abban az esetben lehetséges:

1. ha a szüneteltetéssel érintett ingatlan közszolgáltatási díj egyenlege a szüneteltetési kérelem beadásának időpontjában rendezett;
2. Országos lakcímnyilvántartás alapján kiállított adatszolgáltatás alapján a szolgáltató ügyfélszolgálatán igazolja. hogy az ingatlanra vonatkozóan sem állandó, sem tartózkodási hely bejelentést nem tart nyílván;
3. a szüneteltetés időtartama alatt közüzemi számlákkal igazolható, hogy az ingatlanon energiafelhasználás nem történik.

**11. Kedvezmény**

**14. §** Az önkormányzat a közszolgáltatás igénybevétele és díjának megfizetése alól kedvezményt nem állapít meg.

**12. Záró rendelkezések**

**15. §** (1) Ez a rendelet 2016. március  1-én lép hatályba.

(2) Hatályát veszti Gyúró község Önkormányzat Képviselő-testületének a hulladékgazdálkodás helyi rendjéről szóló 3/2014. (III.28.) önkormányzati rendelete.

|  |  |
| --- | --- |
| Tóth Bélapolgármester | dr. Balogh Lórándjegyző |

Záradék:

Ez a rendelet 2016. február 11-én a Váli Közös Önkormányzati Hivatal Gyúrói Kirendeltségének hirdetőtábláján történő kifüggesztéssel kihirdetésre került.

Gyúró, 2016. február 11.